bolesť kľúčnej kosti
taká tuhá bolesť v oblasti kľúčnej kosti a ramená
Dobrý deň,
Ďakujeme za váš podnet. Bolesti v oblasti ramena môžu byť rôzneho pôvodu, no najčastejšie sa objavuje po úrazoch, poraneniach, po nesprávnom zaťažení či opotrebovaní kĺbu. Ak bolesť prechádza až do oblasti kľúčnej kosti, môže byť prejavom zápalu mazového vačku či preťaženia svalov a šliach. Tam môže byť príčinou aj nesprávne držanie tela, dlhodobá práca s počítačom či mobilom, šoférovanie. Ak vás bolesť trápi dlhší čas, je intenzívna, prípadne ak sa vracia opakovane, je nevyhnutné vyšetrenie u ortopéda pre správnu diagnostiku príčiny bolesti.
Ak sa bolesť objavila prvykrát a ste si vedomý preťaženia či presilenia svalov, pomôže vám aj fyzioterapeut.
Na úľavu od bolesti vám odporúčam lokálne aplikovať krém alebo gél s protizápalovým účinkom. Vo forme gélu je
Dr. Max Diclofenac.
Účinnou látkou je diklofenak, ktorý patrí do skupiny liekov označovaných ako nesteroidové protizápalové liečivá (NSAIDs). Používa sa na lokálnu symptomatickú liečbu bolesti a zápalu pri poranení šliach, väzov, svalov a kĺbov ale aj pri miernej až strednej závažnej osteoartróze.
Ak vám viac vyhovuje krémová forma, vhodným je napríklad
Ibalgin krém
. Účinnou zložkou je ibuprofén (taktiež NSAIDs). Po aplikácii na postihnuté miesto tlmí zápal, znižuje opuch a potláča bolesť.
Oba uvedené lieky sa bez odporúčania lekára nemajú používať dlhšie ako 2 týždne.
Prajem skorú úľavu od ťažkostí.
S pozdravom
Mgr. Tamara Jakúbeková